ভারত সরকার
ভারত সরকার (ইংরেজি: Government of India; হিন্দি: भारत सरकार), যা কেন্দ্রীয় সরকার বা সংঘ সরকার নামেও পরিচিত, ভারতের সংবিধান দ্বারা প্রতিষ্ঠিত ভারতীয় প্রজাতন্ত্রের জাতীয় কর্তৃপক্ষ। নয়াদিল্লিতে অবস্থিত ভারত সরকার তিনটি প্রাথমিক বিভাগ নিয়ে গঠিত: আইন বিভাগ, নির্বাহী বিভাগ ও বিচার বিভাগ, এবং এদের ক্ষমতা যথাক্রমে দ্বিকক্ষীয় সংসদ, প্রধানমন্ত্রী ও সর্বোচ্চ আদালতের হাতে কেন্দ্রীভূত। ভারতের রাষ্ট্রপতি দেশের রাষ্ট্রপ্রধান। আইন বিভাগের বিবর্তনের ফলে সংসদ তার সার্বভৌমত্ব হারিয়েছে এবং সংবিধানের সংশোধনীসমূহ বিচার বিভাগের হস্তক্ষেপে চলে আসে।